इन समस्याओं की वजह से समाज में विषमता बढ़ेगी और वर्ग संघर्ष शुरू हो सकते हैं। वर्ग संघर्ष का फायदा नक्सली आंदोलन को होगा और इस तरह देश के लिए नए किस्म का खतरा बढ़ता जाएगा। रिसर्च करने वालों ने इससे पहले हुई 2000 स्टडी के आंकड़ों के हवाले से ये दावा किया है। उन्होंने पाया कि भारत में जब भी सूखा पड़ता है, तो लोग नक्सली आंदोलन और सरकारी सुरक्षा बलों में खूब भर्ती होते हैं। इसके अलावा गरमी बढ़ने के कारण जो हालात बनते हैं, उससे खेती को भी नुकसान होता है और समाज के गरीब और अमीर तबके में विषमता भी बढ़ती है। इससे वर्ग संघर्ष की स्थितियां बनती हैं और नक्सलियों को अपने साथ लोगों को जोड़ने में सफलता मिलती है।